Održana završna konferencija Projekta ‘Staza Gospi Sinjskoj’

Dana 07.04. 2015. godine povodom završetka provedbe aktivnosti projekta ‘Staza Gospi Sinjskoj’ – ‘The Our Lady of Sinj Route’, koji se realizirao kroz IPA program Hrvatska – Bosna i Hercegovina 2007.-2013., održana je završna konferencija u Alkarskim dvorima u Sinju. 

Na konferenciji su se okupljenima obratili dogradonačelnik Sinja, Zlatko Ugrin, gradonačelnik Solina, Blaženko Boban, iz HGSS-a stanica Split, pročelnik Stipe Božić koji je i inicijator ovog projekta, zamjenik načelnika općine Prozor-Rama, Ivica Tomić, te načelnik Tomislavgrada, Ivan Vukadin. Nazočni su bili i predstavnici svih projektnih partnera: Turistička zajednica Grada Sinja, Franjevački samostan Gospe Sinjske, Franjevački samostan Rama-Šćit, Turistička zajednica Hercegbosanske županije te Planinarsko društvo Kamešnica iz Livna. 
Idejni začetnik ovog Projekta, gospodin Stipe Božić, ispričao je razloge nastanka priče, viziju i ciljeve koji su se želili postići ovim Projektom. 

Tehničke pojedinosti ovog projekta ispred Grada Sinja predstavila je koordinatorica Projekta Mr.sc.Ivana Pavić.

Izdvajajući rezultate provedbe projekta ‘Staza Gospi Sinjskoj’, gospodin Krešimir Grubić iz Kreator- agencija za tržišno komuniciranje iz Šibenika, predstavio je smjernice Zajedničke strategije promocije turizma na prekograničnom području Republike Hrvatske i Bosne i Hercegovine.

Sinjski gvardijan fra Petar Klapež podsjetio je kako je projekt ‘Staza Gospi Sinjskoj’ naznačen i objavljen u ‘Kalendaru Gospine jubilarne godine 2015.g. ističući povijesnu, vjersku i kulturnu važnost ovog projekta. Naveo je nevjericu koja nas je na početku provedbe Projekta  pratila, a danas s ponosom je Projekt nazvao “Gospinim čudom 21. Stoljeća”
